Hasseris har i dag fået en ny lokalavis på nettet. Hasserisavis.dk vil have fokus på, hvad der sker i lokalområdet, og med redaktørens ord, vil avisen lave "glade reportager". Redaktøren hedder Palle Bjørnstrup. Han har blandt andet en fortid i reklamebranchen. - Vi vil gå helt tæt på små begivenheder i Hasseris Kirke, boldbanerne eller Hasseris KFUM. Der er det os, der skal være formidlerne i første omgang, siger Palle Bjørnstrup. Der er ikke planer om at udgive en papiravis, så de ultra-lokale reportager skal læses på nettet.

Opsummering:
Aalborg bydelen Hasseris fik i dag et nyt lokalmedie.